Diari Oficial de la Generalitat Valenciana


Sumari del DOGV 2836, del 27-09-1996 (1996/839346)

ORDRE de 14 de juny de 1996, de la Conselleria d'Economia i Hisenda, per la qual acorda cedir l'ús del vehicle furgoneta marca DKW, Auto Unión F1000DKW, matrícula CS-3009-K, a la residència d'ancians de Catarroja Francisco Ramón Pastor y Congregació Madres Desamparados y San José de la Montaña.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2836

Data del DOGV
:   27-09-1996

Secció del DOGV
:   ALTRES DISPOSICIONS

Número del document
:   1996/839346


Data del document
:   14-06-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE de 14 de juny de 1996, de la Conselleria d'Economia i Hisenda, per la qual acorda cedir l'ús del vehicle furgoneta marca DKW, Auto Unión F1000DKW, matrícula CS-3009-K, a la residència d'ancians de Catarroja Francisco Ramón Pastor y Congregació Madres Desamparados y San José de la MontaÑa.   
La Conselleria de Treball i Afers Socials disposa d'una Furgoneta marca DKW, Auto Unión F1000DKW, matrícula CS-3009-K, que actualment no utilitza ni té prevista la utilització.  
Assabentats de les necessitats d'un vehicle de similars característiques per part de la residència d'ancians de Catarroja Francisco Ramón Pastor y Congregació Madres Desamparados y San José de la MontaÑa, la Secretaria General de Treball i Afers Socials proposà, amb data 7 de maig de 1986, la cessió gratuïta a aquesta entitat del vehicle esmentat.  
La cessió d'aquest vehicle es considera convenient atesa la importància i la utilitat pública de la destinació proposada, i la no-necessitat del vehicle per als serveis propis de la Generalitat Valenciana.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interés social.  
Vistes les competències que, en virtut del que disposa l'article 56.3 de la llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana.  
ORDENE  
Article 1  
Cedir a la residència d'ancians de Catarroja Francisco Ramón Pastor y Congregació Madres Desamparados y San José de la MontaÑa, l'ús del vehicle Furgoneta marca DKW, Auto Unión F1000DKW, matrícula CS-3009-K.  
Article 2  
La cessió s'efectua per un termini de 10 anys, sempre que es complisca la finalitat assenyalada en l'article anterior, i transcorregut aquest termini es podrà mantenir la cessió durant la resta de vida útil del vehicle.  
La cessió es realitza amb les condicions següents:  
L'associació cessionària s'ha de fer càrrec de totes les despeses de conservació i manteniment del vehicle i de les assegurances corresponents, i de les despeses de repercussió de qualsevol tribut que puga recaure sobre la titularitat d'aquest.  
La Generalitat Valenciana podrà recuperar en qualsevol moment, i prèvia audiència del cessionari, el vehicle en qüestió, sempre que considere que s'ha produït un incompliment de la destinació acordada per al vehicle.  
València, 14 de juny de 1996  
El conseller d'Economia i Hisenda,  
JOSÉ LUIS OLIVAS MARTíNEZ